Εξαιρετικός χώρος που συνδυάζει το παραδοσιακό στοιχείο με σύγχρονες διακοσμητικές πινελιές κι ανέσεις, σε ένα μικρό φιλόξενο χωριό 5 λεπτά με το αυτοκίνητο από τις πιο όμορφες παραλίες του Νοτίου Ρεθύμνου. Απολαυστική θέα του Λιβυκού από μια δροσερή κι απάνεμη βεράντα, ευρύχωροι εσωτερικοί χώροι και μια οικοδέσποινα που επαναπροσδιορίζει τον ορισμό της/του superhost: η Κλεοπάτρα δεν νοικιάζει ή δέχεται επισκέπτες ή παραχωρεί τον χώρο της σ' αυτούς. Η Κλεοπάτρα, φιλοξενεί τους ανθρώπους που θα επιλέξουν τον χώρο της. Πλούσια κεράσματα, πληροφορίες για την ιστορία του σπιτιού και του τόπου, συμβουλές για κάθε τι που αφορά στη διαμονή προσφέρονται από μέρους της απλόχερα και με μια ανιδιοτελή έγνοια να γνωρίσεις και να αγαπήσεις τις ομορφιές της περιοχής, και κυρίως να τις ζήσεις και να τις απολαύσεις.
Αν έχεις στο μυαλό σου για διακοπές αυτόν τον υπέροχο τόπο, δεν νομίζω ότι υπάρχει καλύτερος χώρος να επιλέξεις από το πέτρινο σπίτι της Κλεοπάτρας.